《雪霁登楼》
清代·李秉礼

兹晨雪初霁，虚室有余閒。登楼一以眺，万象皆澄鲜。

白日照荒一，豁然开远山。历历辨林麓，稍稍鸣幽泉。

斟酌情弥殷，俯仰神屡迁。惊风自北来，孤鸟没寒烟。

归云将暝色，消散惟空天。长歌伫明月，人境两萧然。

作者简介：清江西临川人，字敬之。官刑部郎中。与李宪乔以风节相砥砺，从受诗法。有《韦庐集》。